Statens teaterhøgskole

Denne artikkelen omhandler den tidligere selvstendige høgskolen som eksisterte 1953–1996. For dagens skole, se Teaterhøgskolen.

Statens teaterhøgskole var en høgskole i Oslo for scenekunst som ble opprettet i 1953, da under navnet Statens teaterskole. Fra 1984 under navnet Statens teaterhøgskole. Skolen er siden 1996 videreført som en del av Kunsthøgskolen i Oslo.  

Fra 1985 til 2003 hadde skolen sine lokaler på Aker Brygge. Før dette holdt skole i mange år til i Njårdhallen på Makrellbekken i Oslo, og i sine første år på St. Hanshaugen i Oslo. Ti–tolv elever ble tatt opp på studiet årlig. Skolen var først en ren skuespillerskole, men fikk siden 1967–1968 kurs i sceneinstruktør/regi, fra 1979 utvidet til egen treårig utdannelse.

Referanser

Eksterne lenker
 Kunsthøgskolen i Oslo

Kunsthøgskolen i Oslo
Utdanning i Oslo
Utdanningsinstitusjoner etablert i 1953
Tidligere høgskoler i Norge